Diari Oficial de la Generalitat Valenciana


Sumari del DOGV 6761, del 25-04-2012 (2012/3795)

RESOLUCIÓ de 5 de desembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga, a Iberdrola Distribución Eléctrica, SAU, autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST l'Altet, situada en el terme municipal d'Elx, se n'aprova el projecte tècnic d'execució i es declara, en concret, la seua utilitat pública ATASCT/2010/26/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3795


Data del document
:   05-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 5 de desembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga, a Iberdrola Distribución Eléctrica, SAU, autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST l'Altet, situada en el terme municipal d'Elx, se n'aprova el projecte tècnic d'execució i es declara, en concret, la seua utilitat pública ATASCT/2010/26/03. [2012/3795]  
Vist l'escrit presentat per Iberdrola Distribución Eléctrica, SAU, domiciliada als efectes de notificacions en 03793 - Alacant, c/ Ausó i Monzó, núm. 16, 5a planta, en data 4 de febrer de 2010 davant del Servici Territorial d'Energia d'Alacant, en què sol·licitava que se li concedira autorització administrativa per a les instal·lacions elèctriques de distribució de la nova subestació transformadora a 220/20 kV, ST l'Altet, ubicada entre la serra del Colmenar i l'aeroport de l'Altet, amb accés des del camí de l'Altet (de Chalefa a Alacant), que enllaçarà la carretera N-332 (pk 99'500) amb la carretera N-338 (pk 3), al nord-est d'Elx, terme municipal d'Elx, província d'Alacant, se n'aprova el projecte tècnic d'execució i es declara, en concret, la seua utilitat pública (ATASCT/2010/26/03).  
Al mencionat escrit, s'adjunta el projecte tècnic de l'esmentada instal·lació, firmat per un tècnic competent.  
Resultant que es va fer pública la informació de la mencionada sol·licitud, als efectes que preveuen l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i que es va publicar en el Diari Oficial de la Comunitat Valenciana del dia 24 de juny de 2010, en el Butlletí Oficial de la Província d'Alacant de 17 de juny de 2010, en el diari Información de data 23 de juny de 2010 i en el tauler d'anuncis de l'Ajuntament d'Elx, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que, de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a consultar les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Resultant que, d'acord amb l'esmentat Decret 88/2005, es va traslladar a l'Ajuntament d'Elx la separata del projecte de la instal·lació sol·licitada, ja que afectava béns, instal·lacions, obres o servicis, centres o zones dependents d'eixe organisme, a l'efecte que n'hi donara conformitat o oposició, i que, simultàniament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, es va donar trasllat, al referit Ajuntament, escrit sol·licitant informe sobre l'adaptació del projecte al planejament urbanístic que fóra aplicable.  
  
I que no figura en l'expedient l'informe sol·licitat al mencionat Ajuntament a pesar de la reiteració efectuada pel Servici Territorial d'Energia.  
Resultant que, de la documentació que hi ha en l'expedient, no hi ha afecció a la resta de les administracions públiques, organismes ni, si n'és el cas, empreses de servicis públics o d'interés general que puguen veure's afectats per la instal·lació.   
Resultant que l'expedient tramés pel Servici Territorial d'Energia d'Alacant el 30 de novembre de 2011 informava favorablement la instal·lació sol·licitada.  
Atés que, el 7 de setembre de 2011, el director general d'Avaluació Ambiental i Territorial de la Conselleria d'Infraestructures, Territori i Medi Ambient dicta una declaració d'impacte ambiental en què estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la subestació transformadora ST l'Altet, promogut per Red Eléctrica de España, SAU, i Iberdrola Distribució Elèctrica, SAU, al terme municipal d'Elx, província d'Alacant, sempre que es duga a terme d'acord amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.   
Resultant que entre la documentació del projecte presentat hi ha els plànols pertinents a escala adequada, suficientment detallats i amb una relació concreta i individualitzada dels béns i drets afectats.  
  
Atés que la sol·licitud i la documentació adjunta reunixen una definició i concreció de les característiques tècniques que garantixen la major seguretat i la millor funcionalitat de la subestació transformadora, i que estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i sense perjuí d'indemnitzar-los adequadament.  
Atés que, d'acord amb l'article 38 del Reial Decret 1955/2000 d'1 de desembre que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions l'autorització de les quals es sol·licita són instal·lacions de xarxes de distribució d'energia elèctrica.  
  
Atés que, d'acord amb el projecte presentat, la finalitat sol·licitada de la subestació transformadora és garantir les necessitats d'augment de potència i de millora de qualitat de subministrament a l'àrea nord-est d'Elx, donades les previsions de nous subministraments, el creixement vegetatiu i la saturació de càrregues en les línies d'alimentació d'esta àrea geogràfica i els seus voltants, i també millorar, amb això, l'actual mallat de la xarxa de transport, el suport a la distribució i l'evacuació de la generació d'instal·lacions emmarcades en el règim especial.  
  
Atés que, d'acord amb el que establix l'article 3.3.c) de la Llei 54/1997, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que el títol VII de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits que establixen la Llei 54/1997, de 27 de novembre, del Sector Elèctric i el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, i també el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció que dóna el Decret 122/2011, de 16 de setembre.  
Esta Direcció General d'Energia, resol:  
  
Primer  
Atorgar a Iberdrola Distribución Eléctrica, SAU, autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST l'Altet, ubicada entre la serra del Colmenar i l'aeroport de L'Altet, amb accés des del camí de l'Altet (de Chalefa a Alacant), que enllaçarà la carretera N-332 (pk 99'500) amb la carretera N-338 (pk 3) al nord-est d'Elx, terme municipal d'Elx, província d'Alacant, i les característiques principals del qual són les següents:  
Sistema elèctric de 20 kV:  
- Disposa d'una configuració de doble barra, de tipus interior, amb partició i adaptament, aïllament en hexafluorur de sofre (SF6), conformat per mòduls de cel·les amb les cinquanta-dos posicions següents:  
  
· Trenta de línia (vint en reserva, sense equipar) compostes per un interruptor automàtic; un seccionador de tres posicions; un seccionador de dos posicions; tres transformadors d'intensitat; un transformador toroïdal -3 fases-; tres terminals endollables, i testimonis de presència de tensió.  
· Tres cel·les d'enllaç de barres (dos en reserva, sense equipar) compostes per un interruptor automàtic; tres transformadors d'intensitat; dos seccionadors de tres posicions, i un testimoni de presència de tensió.  
  
· Quatre cel·les d'unió de barres amb cable (quatre en reserva, sense equipar)  
· Quatre cel·les per a partició de barres amb cable (dos en reserva, sense equipar) composta per un interruptor automàtic; un seccionador de dos posicions; tres transformadors d'intensitat; nou terminals endollables, i un testimoni de presència de tensió.   
· Tres de transformació de potència (dos en reserva, sense equipar) compostes per un interruptor automàtic; un seccionador de tres posicions; un seccionador de dos posicions; tres transformadors d'intensitat toroidales; nou terminals endollables, i testimonis de presència de tensió.  
· Dos de servicis auxiliars (una en reserva, sense equipar) compostes per un interruptor automàtic; un seccionador de tres posicions; un seccionador de dos posicions; tres terminals endollables, i testimonis de presència de tensió.  
· Tres de bateria de condensadors (dos en reserva, sense equipar) compostes per un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; sis terminals unipolars, i testimonis de presència de tensió.  
  
· Tres de mesura (dos en reserva, sense equipar) compostes per dos seccionadors de tres posicions, i sis transformadors de tensió.   
· Las cel·les s'ubiquen en l'interior, en compartiments separats i agrupats en mòduls de deu línies cada un.  
- Una transformació dotada d'un transformador, dels tres previstos T-1, T-2 i T-3, un trifàsic intempèrie, de potència nominal de 50 MVA i de relació de transformació 225 ± 10% / 21'5 kV, amb la seua corresponent reactància trifàsica limitadora de posada a terra. És de bany d'oli amb refrigeració natural i forçada, amb regulador de tensió en càrrega.  
  
- Per als servicis auxiliars de corrent alterna, s'instal·len dos transformadors trifàsics de 250 KVA de potència i de relació de transformació 20 + 2'5 + 5 + 7'5 + 10% / 0'420 - 0'242 kV.  
- Una bateria de condensadors formada per dos mòduls: el primer, de 3.600 KVAr, i el segon, de 7.200 KVAr.  
- Obra civil. L'edifici, compartit, és prefabricat, de formigó armat, en el qual s'instal·laran els sistemes elèctrics, tant els de 220 kV com els de 20 kV; així mateix s'hi ubiquen els equips de control, protecció i comunicacions. El tancament perimetral està format per malla metàl·lica sobre pals metàl·lics.  
A la zona exterior del recinte s'ubiquen els transformadors i les seues bateries, com també els transformadors de servicis auxiliars.  
- Pressupost: 2.885.908,30 euros.  
  
Segon  
Aprovar el projecte d'execució per a la nova subestació citada en el punt primer de la present resolució, firmat per un tècnic competent.  
  
La present resolució queda sotmesa a les condicions següents:  
  
1. L'atorgament es fa sense perjudici de les concessions i les autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació a executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions tècniques i garanties de seguretat en centrals elèctriques, subestacions i centres de transformació i les instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que establisca la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini d'execució de l'obra serà de dotze mesos comptadors a partir de l'endemà del dia en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de la finalització del dit termini, Iberdrola Distribución Eléctrica, SAU, podrà sol·licitar-ne una ampliació mitjançant una sol·licitud motivada davant d'esta Direcció General d'Energia.   
5. El titular donarà compte de la terminació de les obres al Servici Territorial d'Energia d'Alacant, als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques, i igualment respecte de l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions que imposa.  
7. Condicions d'orde mediambiental establides en la Declaració d'Impacte Ambiental de 7 de setembre de 2011 del director general d'Avaluació Ambiental i Territorial de la Conselleria d'Infraestructures, Territori i Medi Ambient:  
a) Hauran d'adoptar-se els condicionants establits en els informes sectorials emesos per a l'actuació.  
b) El promotor comunicarà a l'òrgan ambiental, amb suficient antelació, la data de començament d'execució del projecte, d'acord amb l'article 4 del QFB 7698/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Legislatiu 1/2008, d'11 de gener.  
c) Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores propostes i la comprovació de la seua eficàcia.  
d) Qualsevol modificació o ampliació del projecte presentat, i també qualsevol impacte ambiental no previst en l'estudi d'impacte ambiental que poguera detectar-se, haurà de ser comunicat a l'òrgan ambiental competent que establirà, si és procedent, l'aplicació de les noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats, i n'implica la urgent ocupació als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes que preveuen l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són com  
Relació de béns i drets afectats del projecte: ST l'Altet 220/20 kV.  
Terme municipal d'Elx  
  
  
  
  
\* \* \* \* \* \* \* \* \*  
  
  
Relación de bienes y derechos afectados del proyecto: ST El Altet 220/20 kV.  
Término municipal de Elche  
  
petència de la Generalitat, i es significa que la seua publicació es farà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'hi haguera pogut practicar.  
  
Contra la present resolució, que no posa fi a la via administrativa, podrà interposar-se recurs d'alçada davant de la secretària autonòmica d'Economia, Indústria i Comerç en el termini d'un mes, comptador a partir de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 5 de desembre de 2011.- El director general d'Energia: Antonio Cejalvo Lapeña.